钦定古今图书集成/明伦汇编/官常典/第759卷 > 张于廉
## 钦定古今图书集成/明伦汇编/官常典/第759卷 > 张于廉

按《内江县志》：于廉，字参和，性淳朴，弱冠登天启丁卯
贤书，不以贵矜。敝衣羸马，与妻锺氏澹泊自甘。初任
彭泽令，一介不取，后为仇诬归。献贼据蜀，贼将威逼
出仕，不从，遂与妻遇害。死时骂不绝口。于廉平日呐
呐不出诸口，乡人嘲为“烂善。”及赴义，则慷慨异常。贤
者之不可测如此。